Bávə̄ mə̄túnuŋa á miǹkǒl á yōb, bâtum mətúnuŋa mábán á bān miǹkǒl á yōb, âbaŋ á sí, âkɔm á sí, âba yag á sí, abím ḿbəŋ ó nə́ évúvoe dzábán á sī ! Asú tē ńdɔ̄ ngə́ bə́ngɔn báán bábɔ ebamba, mim̀bɔm myáán myâ mǐ bɔɔ ngobinda. 14Mǎyǐ kig bɔ̌ zitɔ́g ebambǎ bəngɔn báán tɔ ényí ngobinda mim̀bɔ́m myáán, éyɔŋ á nə́ naa bɔ́bə́bēn –bəfada- bâkə á fəfə́l ai biníngá bə́ ébamba bə́ kabǎn fə mətúnuŋa fǔfulu ai é bīníngá bálugu bəzəzə̌ bəzambá. Áyɔ̌ŋ yā lə́ bə̄lə́ ákyāí ńdzə̄mə̄ná fəg dí lâkə á ńdzáŋ. 15Ngə́ wā, Ísraɛ̂l, wabɔ ebamba, tə tə́ Yúda nyé a bəgə̌ fə məku, tə myǎkə á Gilgal, tə myǎbɛ̄d á Beth ­Awɛn, tə myǎkan sɔŋ nâ: "Ǹtondôbə a və̌ !" 16Owé, Ísraɛ̂l á lə́dē naa a nə kadá kadá, anə́ ńgál nyag yǎ á nə̄ kadá kadá, ńdɔ̄ hḿ étɔ̄á dzī, Ǹtondôbə anə dzám kə ai bɔ́ á mə̄dîga anə́ bān míńtómba ngǎ ? 17Éfraím á nə mgbag ai bəzəzə̌ bəzambá: dzǒgē nyé. 18Ǹnyie anə́ báman nyú məyɔg enyúnyuu, bə́ ngabɔ mam mə́ mvid; bədzoé bóé bâdiŋ tádī mam mə́ ósáma. 19Evúndū yâyi kə ai bɔ́ á məfǎb móé á yōb, bâyi wóg mə̄túnuŋa mábán ósɔ̄n.